હાં, બેશક અઇમ્મા(અ.મુ.સ.) એવા રૂત્બા ઉપર ફાએઝ હતા કે તેમના તમામ નાના-મોટા માનનારાઓ, તેમના તરફ રજુ થઈને પોતાને સફળ બનાવી શકતા હતા. આથી આપણે જોઈએ છીએ કે એક નાનું બાળક ઈમામતનો હોદ્દો ધારણ કરે છે અને આખરી ઈમામ તરીકે લોકો જાહેરમાં તેમજ ખાનગીમાં તેમને સંપૂર્ણ ઈમાન વડે સ્વિકારે છે અને પોતાની જાન માલ તેમના માટે કુરબાન કરવા તૈયાર હોય જ્યારે કે તેઓને તેમના રહેઠાણની પણ ખબર નહોતી. તેઓ તેમની ઈમામતના બારામાં કદી સવાલ નથી કરતા. આનું કારણ એ છે કે તેમના સંપર્કમાં હોવાને લીધે તેમને તેમની ક્ષમતામાં ભરોસો હતો અને તેમના ઈલાહી જ્ઞાનથી તેઓ માહિતગાર હતા. ચાહે તે બાળક હોય કે વૃધ્ધ.